Diari Oficial de la Generalitat Valenciana


Sumari del DOGV 8221, del 26-01-2018 (2018/440)

RESOLUCIÓ de 16 de gener de 2018, del director general de Relacions amb les Corts, per la qual es publica el conveni entre l'Agència Valenciana del Turisme, el Patronat Provincial de Turisme de València i l'Ajuntament de Sagunt per al desplegament i l'execució del Pla de Dinamització i Governança Turística del Camp de Morvedre en l'exercici 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/440


Data del document
:   16-01-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Sagunt

RESOLUCIÓ de 16 de gener de 2018, del director general de Relacions amb les Corts, per la qual es publica el conveni entre l'Agència Valenciana del Turisme, el Patronat Provincial de Turisme de València i l'Ajuntament de Sagunt per al desplegament i l'execució del Pla de Dinamització i Governança Turística del Camp de Morvedre en l'exercici 2017. [2018/440]  
L'Agència Valenciana del Turisme, el Patronat Provincial de Turisme de València i l'Ajuntament de Sagunt han subscrit, prèvia tramitació reglamentària, el dia 13 de novembre de 2017, el conveni per al desplegament i l'execució del Pla de dinamització i governança turística del Camp de Morvedre en l'exercici 2017, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 16 de gener de 2018 i número 22/2018, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 16 de gener de 2018.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme, el Patronat Provincial de Turisme de València i l'Ajuntament de Sagunt, per al desplegament i execució del Pla de dinamització i governança turística del Camp de Morvedre en l'exercici 2017  
  
València, 13 de novembre de 2017  
  
Reunits  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i es nomenen les persones titulars de secretaries autonòmiques de la Generalitat (DOGV 06.07.2015), i l'article 5 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 08.07.2015), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
La seua legitimació i representació per a aquest acte es deriva del que estableix l'apartat dos.e de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la signatura de convenis, i es trob autoritzada la firma del present conveni per acord del Consell de data 10 de novembre de 2017, i tot això complint el que estableix l'article 12.6 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
D'una altra part, Jorge Rodríguez Gramage, president de la Diputació Provincial de València i de l'organisme autònom Patronat Provincial de Turisme de València, qui intervé en nom i representació d'aquell, de conformitat amb allò que disposa l'article 34.1.f de la Llei 7/1985, de 2 d'abril, reguladora de les bases de règim local, així com l'article 16.f dels Estatuts del Patronat Provincial de Turisme de València, publicats en el Butlletí Oficial de la Província número 138, de 19 de juliol de 2016, i en virtut del Decret 132/2017, de 30 d'octubre, de 2017, pel qual s'aprova el text del present protocol, assistit pel secretari general d'aquesta corporació, Vicente Boquera Matarredona, en l'exercici de les funcions de fedatari públic que li atribueix l'article 92 bis 1 de la Llei 7/1985, de 2 d'abril, reguladora de les bases del règim local.  
I d'una altra part, Josep Francesc Fernández Carrasco, alcalde-president de l'Ajuntament de Sagunt la legitimació i representació del qual per a la subscripció del present conveni es deriva de la seua condició i càrrec, que exerceix segons acord de la Junta de Govern Local de data 30 de desembre de 2016, tot això d'acord amb el que disposa l'article 22 de la Llei 7/1985, de 2 d'abril, reguladora de les bases de règim local, autoritzat per a subscriure el present protocol segons acord de la Junta de Govern Local de data 29 de setembre de 2017.  
Les parts compareixen en la representació que tenen de les seues respectives institucions i es reconeixen de manera recíproca capacitat per a formalitzar el present conveni i, amb aquesta finalitat,  
  
EXPOSEN  
  
I. En el Pla estratègic global de turisme de la Comunitat Valenciana 2010-2020, constitueix un aspecte fonamental el manteniment, l'adaptació i la millora de les destinacions turístiques madures i també el creixement i desenvolupament de les destinacions turístics incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Amb aquesta finalitat, la Generalitat, a través de l'Agència Valenciana del Turisme, posa en marxa els plans de dinamització i governança de les destinacions turístiques de la Comunitat Valenciana.  
II. Els plans de dinamització i governança de les destinacions turístiques de la Comunitat Valenciana s'instrumenten a través de la formalització de convenis entre l'Agència Valenciana del Turisme i altres administracions públiques i ens privats, a fi de fomentar la innovació, modernització i consolidació dels productes turístics valencians des de la perspectiva de l'oferta, atenent fonamentalment a criteris de millora de la competitivitat, la sostenibilitat i el reequilibri soci territorial.  
  
Els plans de dinamització i governança turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998, de 21 de maig, de la Generalitat, de Turisme de la Comunitat Valenciana, i que, per mandat exprés d'aquesta, es va concretar en l'elaboració del Pla d'espais turístics de la Comunitat Valenciana.  
El Pla d'espais turístics és un document de planificació indicativa que proposa la Generalitat per al conjunt de les administracions públiques, que té un caràcter transversal i que inclou propostes que afecten diferents àmbits competencials, a més del pròpiament turístic.  
  
S'estructura en unes directrius generals, que afecten tot el territori, considerant diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat el territori de la Comunitat, definint línies d'actuació concretes per a cada un d'aquests espais.  
  
Els plans de dinamització i governança turística es configuren, per tant, com una actuació en la línia de desenvolupament del Pla d'espais turístics, i contribueixen al reequilibri entre els espais litorals més dinàmics i aquells d'interior susceptibles de major desenvolupament turístic.  
  
En concret, el territori que comprén la comarca del Camp de Morvedre es distribueix entre els espais número 9 «València, entorn metropolità i litoral» i número 5 «Palància-Calderona».  
III. A l'Agència Valenciana del Turisme, adscrita a la Presidència, li correspon el foment de l'activitat turística, el desenvolupament i la millora del sector turístic, la creació, la implantació i l'adequació de nous productes i recursos turístics, i també l'execució, la coordinació i l'impuls d'accions de promoció i desenvolupament del sector turístic, potenciant l'oferta esmentada mitjançant la comercialització, informació i difusió del producte turístic de la Comunitat Valenciana. Per a fer-ho, l'Agència podrà desenvolupar les seues actuacions en coordinació amb altres ens i administracions públiques, segons estableix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
IV. Per la seua banda, el Patronat Provincial de Turisme de València és un organisme autònom creat per la Diputació Provincial de València que té per objecte l'exercici de les competències que la legislació atorga a les diputacions provincials en matèria de turisme i, singularment, l'impuls del desenvolupament turístic provincial en totes les seues manifestacions, així com l'estudi, la planificació, l'organització, la programació i l'execució d'accions promocionals necessàries per a dur-ho a terme. En aquest sentit, i amb la finalitat de procurar la millor consecució dels fins i objectius anteriorment descrits, el Patronat actua de forma coordinada amb altres Administracions Públiques amb competències concurrents en aquesta matèria, i subscriu, per a això, els instruments de col·laboració i cooperació pertinents.  
V. L'Ajuntament de Sagunt declara que el turisme constitueix un eix estratègic per al desenvolupament econòmic del Camp de Morvedre, una via de millora per a les condicions de vida dels seus ciutadans i un motor per a la generació de renda i ocupació. El Camp de Morvedre compta amb una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
L'Ajuntament de Sagunt liderarà i executarà el Pla de dinamització i governança turística del Camp de Morvedre, duent a terme les actuacions que s'hi arrepleguen. Les actuacions esmentades figuren com a annex al present conveni, i han sigut aprovades per tots els municipis pertanyents al Camp de Morvedre.  
VI. Amb la finalitat d'establir les pautes de col·laboració entre les parts firmants i fixar el marc general i la metodologia per a l'execució i compliment d'aquest conveni, ha sigut subscrit per les parts firmants un Protocol General en data 31 de juliol de 2017.  
VII. Ens trobem davant d'un supòsit de subvenció en règim de concessió directa previst en l'article bàsic 22.2.a de l'esmentada Llei 38/2003, de 17 de novembre, general de subvencions, i en el correlatiu article 168.1.A de la referida Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en tant es tracta d'una subvenció prevista nominativament en la Llei de pressupostos de la Generalitat per a l'exercici vigent.  
  
  
D'acord amb el que s'ha exposat anteriorment, les parts firmants acorden formalitzar aquest conveni, segons les següents  
  
CLÀUSULES  
  
Primera. Objecte  
Aquest conveni té per objecte articular la col·laboració entre les parts firmants per a desenvolupar i executar el Pla de Dinamització i Governança Turística del Camp de Morvedre corresponent a l'exercici 2017. Per a això, es procedeix, a través d'aquest conveni, a la concessió directa d'una subvenció nominativa a l'Ajuntament de Sagunt, en els termes que estableixen l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els articles 22.2 i 28.1 de la Llei 38/2003, de 17 de novembre, general de subvencions (d'ara en avant, Llei general de subvencions), l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, així com l'Ordenança General de Subvencions de la Diputació de València, publicada en el Butlletí Oficial de la Província, número 101, de 29 de maig de 2017.  
La subvenció esmentada serà compatible amb la percepció d'altres subvencions o ajudes per a la mateixa finalitat, procedents de qualssevol administracions o ens públics i privats en els termes establits en l'article 19 de la Llei general de subvencions.  
Les actuacions es desenvoluparan en el territori i sobre els recursos i serveis de titularitat dels municipis que integren el Camp de Morvedre firmants del pla d'actuacions annexat al present conveni, i seran executades per l'Ajuntament de Sagunt, com a administració local gestora, en els termes que assenyala l'apartat B de la clàusula tercera d'aquest conveni.   
Aquests Ajuntaments aporten, com a compromís que els vincula a l'execució i desenvolupament del Pla de Dinamització i Governança del Camp de Morvedre, l'acord de la Junta de Govern o Ple de l'Ajuntament corresponent pel qual s'aprova el quadre d'actuacions que es desenvoluparan que, com a annex, figura com a part integrant d'aquest conveni.  
Els ajuntaments són els següents:  
1) Ajuntament d'Albalat dels Tarongers,  
2) Ajuntament d'Alfara de la Baronia,  
3) Ajuntament d'Algar de Palancia,  
4) Ajuntament d'Algimia de Alfara,  
5) Ajuntament de Benavites,  
6) Ajuntament de Benifairó de les Valls,  
7) Ajuntament de Canet d'en Berenguer,  
8) Ajuntament d'Estivella,  
9) Ajuntament de Faura,  
10) Ajuntament de Gilet,  
11) Ajuntament de Petrés,  
12) Ajuntament de Quart dels Valls,  
13) Ajuntament de Quartell,  
14) Ajuntament de Segart,  
15) Ajuntament de Torres Torres.  
L'objecte d'aquesta subvenció coincideix amb el marc de competències de l'Ajuntament de Sagunt.  
Amb caràcter previ a la firma del present conveni, i com a beneficiari d'una subvenció, l'Ajuntament de Sagunt declara de manera responsable que compleix les condicions i assumeix les obligacions establides en els articles 13 i 14 de la Llei general de subvencions.  
  
Segona. Beneficiari  
L'Ajuntament de Sagunt, en tant que òrgan de govern i administració municipal, tindrà la condició d'entitat beneficiària de la subvenció que s'instrumenta a través del present conveni, de conformitat amb el que estableix l'article 11 de la Llei general de subvencions.  
  
  
Tercera. Obligacions de les parts  
A) L'Agència Valenciana del Turisme i el Patronat Provincial de Turisme de València es comprometen a:  
1) Assessorar l'Ajuntament de Sagunt en tot el que és necessari per a la posada en marxa, el desplegament i l'execució del Pla de Dinamització i Governança Turística del Camp de Morvedre. Aquesta labor serà desenvolupada principalment a través de la Comissió de Seguiment que es cree a l'efecte en els termes que desenvolupa la clàusula setena del present conveni.  
2) Finançar les actuacions que comprenguen el desenvolupament del pla, en el percentatge i en les condicions que es desenvolupen en la clàusula cinquena del present conveni, tot això d'acord amb les consignacions previstes en els pressupostos de les respectives administracions corresponent a l'exercici 2017.  
3) Exigir a l'Ajuntament de Sagunt el compliment de les disposicions i obligacions establides en aquest conveni.  
4) Donar publicitat a aquest conveni en les seues pàgines web i al seu text íntegre en els termes establits en l'article 9.c de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana (DOGV 7500, de 8 d'abril).  
  
B) L'Ajuntament de Sagunt es compromet a executar amb la major diligència les actuacions que constitueixen l'objecte del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits pel aquest. Específicament es compromet a:  
1) Executar el quadre d'actuacions que s'annexa al present conveni l'import total del qual ascendeix a 210.000 euros. Entre aquestes actuacions es destinaran a inversions subvencionables, almenys, la quantitat de 70.000 euros. Els excessos sobre el pressupost els assumirà el beneficiari.  
2) Designar el personal tècnic i de l'Ajuntament que s'encarregarà de la labor tècnica i administrativa del desplegament i l'execució del pla. A aquests efectes, si es considera necessari, podrà ser autoritzada per la Comissió de Seguiment la contractació, per part de l'Ajuntament, amb càrrec o no al Pla, d'una Gerència la funció de la qual consistirà a col·laborar activament amb els òrgans de l'Ajuntament en les labors administratives i tècniques d'impuls, desenvolupament, execució, justificació i posada en marxa de les actuacions executades a través del pla. La gerència del Pla no podrà realitzar cap actuació que tinga caràcter d'autoritat pública i haurà de respectar el que estableix l'article 29 de la Llei general de subvencions.  
3) Finançar, en la part que corresponga, les actuacions del pla, en la forma, els terminis i les condicions que s'assenyalen en la clàusula cinquena d'aquest conveni.  
4) Executar sota la seua responsabilitat i justificar, davant de l'Agència Valenciana del Turisme i el Patronat Provincial de Turisme de València, totes les actuacions del Pla en la forma i els terminis que s'assenyalen en la clàusula quarta d'aquest conveni. Per a això, l'Ajuntament de Sagunt serà el responsable de la realització, quan siga necessari, de tots els projectes d'obres i tècnics, sol·licitud i obtenció de permisos, autoritzacions i llicències i realització de les contractacions necessàries, segons el procediment que corresponga dels previstos en la legislació de contractes del sector públic, i altra normativa aplicable. L'Ajuntament executarà les actuacions que s'han de desenvolupar a través del Pla sota la seua responsabilitat i actuarà en tots els municipis del Camp de Morvedre els alcaldes dels quals hagen subscrit el pla d'actuacions que s'annexa al present conveni. Per a això, els ajuntaments firmants del pla d'actuacions hi col·laboraran i n'autoritzaran a tots els efectes l'actuació en el seu territori i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
L'Ajuntament podrà subcontractar fins al 100 % de l'import de les actuacions objecte d'aquest conveni, i en aquest cas caldrà ajustar-se al que disposa l'article 29 en els seus apartats 2 i 3 i article 31.3 de la Llei general de subvencions, si és procedent.  
5) Conservar els documents justificatius de l'aplicació dels fons percebuts, inclosos els documents electrònics, mentre puguen ser objecte de les actuacions de comprovació i control, durant un període de 5 anys.  
  
6) Sotmetre's a les actuacions de comprovació a efectuar per la resta d'Administracions firmants, així com qualssevol altres de comprovació i de control financer.  
7) Realitzar les actuacions de publicitat, comunicació i senyalització d'obres i de les actuacions que s'indiquen per la Comissió de Seguiment amb l'objecte de dotar de notorietat i visibilitat el pla.  
8) Incloure, en totes les activitats o inversions que es facen en desplegament d'aquest conveni, els logos de les tres entitats que el subscriuen.  
9) Redactar en les dues llengües oficials tots els materials que s'editen així com totes les senyalitzacions en les obres i inversions que s'executen.  
10) Mantindre en tot moment informats els membres de la Comissió de Seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida a aquests efectes.  
11) Mantindre en tot moment les finalitats que persegueix el pla, manifestades a través del present conveni, fins i tot després de la finalització de la seua vigència temporal en els termes legalment previstos. En el cas d'actuacions d'inversió, els béns immobles, els mobles, les instal·lacions i les actuacions executades a través del pla, hauran de destinar-se als fins per als quals ha obtingut autorització i es destinaran a l'esmentat fi durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables. L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i el bé quedarà destinat al pagament del reintegrament esmentat, amb les excepcions previstes en l'article 31 de la Llei general de subvencions.  
12) Comunicar tant a l'Agència Valenciana del Turisme com al Patronat Provincial de Turisme de València, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres Administracions o ens públics o privats en els termes que s'estableixen en l'article 19.2 de la Llei general de subvencions.  
13) Complir amb les obligacions d'informació i transparència establides en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, com a beneficiari de l'ajuda.  
14) Reintegrar les quantitats percebudes en virtut del present conveni a més de l'interés de demora, que poguera correspondre, des del moment del pagament de la subvenció en els casos previstos en l'article 37 la Llei general de subvencions.  
  
Quarta. Execució de les actuacions a desenvolupar a través del pla  
A) Termini d'execució de les actuacions subvencionades. L'execució de les actuacions objecte del present conveni es farà en els terminis previstos en els projectes elaborats per l'Ajuntament de Sagunt, sense que en cap cas puga excedir la data de 30 de novembre de 2017.  
  
B) Execució, control i seguiment de l'actuació subvencionada. L'execució, el control i el seguiment de les actuacions del Pla es farà per part de l'Ajuntament de Sagunt. Qualsevol problema derivat de la interpretació i el compliment d'aquest conveni, se solucionarà pels membres de la Comissió de Seguiment del pla.  
C) Senyalització de les actuacions del pla. A més de la senyalització que resulte preceptiva en cas d'obres, les actuacions hauran de senyalitzar-se mitjançant els oportuns cartells en què s'indicarà que aquestes s'han realitzat en col·laboració entre l'Agència Valenciana del Turisme, el Patronat Provincial de Turisme de València i l'Ajuntament de Sagunt, en el marc del Pla de Dinamització i Governança Turística del Camp de Morvedre. Els cartells esmentats hauran de mantindre's durant un període de 5 anys.  
D) Responsabilitat patrimonial. D'acord amb el que disposa l'article 33.1 de la Llei 40/2015, d'1 d'octubre, de règim jurídic del sector públic, o norma que el substituïsca, si de l'execució de les actuacions derivades d'aquest conveni es produïren lesions en els béns o drets dels particulars, la responsabilitat patrimonial a què, si és el cas, donaren lloc serà de l'Administració executora d'aquestes.  
  
Cinquena. Finançament i pagament  
A) Import del pla. L'import total de les actuacions que comprenen el Pla de dinamització i governança turística del Camp de Morvedre corresponent a l'exercici de 2017 ascendeix a dos-cents deu mil euros (210.000,00 ?), impostos, si és el cas, inclosos, que seran finançats per terços idèntics per les administracions firmants.  
  
L'Ajuntament de Sagunt assumeix la realització de les actuacions del Pla que, una vegada executades, abonades i justificades en termini, seran finançades per les Administracions firmants d'aquest conveni, de la manera següent:  
- L'Ajuntament de Sagunt contribueix amb un terç del total, ascendint la seua aportació a la quantitat de setanta mil euros (70.000,00 ?), a càrrec de l'aplicació pressupostària dels capítols II i VI grups de programes.  
- L'Agència Valenciana del Turisme contribueix amb un terç del total, ascendint la seua aportació a la quantitat de setanta mil euros (70.000,00 ?), a càrrec de l'aplicació pressupostària del capítol VII, programa 512.10, línia S0000814/10.  
- El Patronat Provincial de Turisme de València contribueix amb un terç del total, ascendint la seua aportació a la quantitat de setanta mil euros (70.000,00 ?), a càrrec de l'aplicació pressupostària del capítol IV, 430.00/46454 del pressupost de 2017.  
Qualsevol excés de despesa per damunt dels 210.000 euros serà assumit per l'Ajuntament de Sagunt.  
B) Pèrdua o minoració de la subvenció. Una vegada esgotat el termini a què es fa referència en l'apartat C de la clàusula sisena d'aquest conveni sense que s'hagen finalitzat ni justificat de forma completa les actuacions del pla, es produirà, amb els tràmits previs oportuns, la minoració de l'import de la subvenció per a ajustar les aportacions de l'Agència Valenciana del Turisme i el Patronat Provincial de Turisme de València al percentatge de les actuacions del Pla efectivament executades i justificades per l'Ajuntament de Sagunt.  
Per a dur a terme la minoració de la subvenció es tindrà en compte tant l'import de les actuacions efectivament justificades per l'Ajuntament de Sagunt com la naturalesa econòmica de les despeses que les conformen, d'acord amb el que disposa la clàusula sisena.D, així com el percentatge d'execució de les actuacions.  
L'alteració de les condicions inicials de la subvenció i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la pèrdua del dret al cobrament total o parcial de la subvenció.  
  
En la tramitació oportuna, es podrà prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per l'interessat.  
C) Moment i forma de pagament. Amb caràcter general, el pagament de la subvenció es farà després de la correcta justificació per part de l'Ajuntament de Sagunt davant de l'Agència Valenciana del Turisme i el Patronat Provincial de Turisme de València de les actuacions executades corresponents al Pla de dinamització i governança turística, d'acord amb el que estableix l'article 34 de la Llei general de subvencions, sense perjuí del que disposa la resta d'aquest apartat.  
c.1) Agència Valenciana del Turisme  
Les quantitats a satisfer per l'Agència Valenciana del Turisme es lliuraran a través de transferència bancària al compte assenyalat a l'efecte per l'Ajuntament de Sagunt de la manera següent:  
- A la firma d'aquest conveni, i amb caràcter previ a la justificació, s'abonarà en concepte de pagament anticipat, el 15 % de l'import de la subvenció que, com a màxim, correspondria a l'Agència Valenciana del Turisme. En aquest cas, l'Ajuntament de Sagunt quedarà exonerat de la constitució de garantia, de conformitat amb el que estableix l'article 171.5.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ja que el beneficiari és una Administració pública de caràcter territorial.  
  
- El pagament de la resta de la subvenció es realitzarà després de la correcta justificació per part de l'Ajuntament de Sagunt de les actuacions executades a través del Pla i de la recepció del certificat emés pel Patronat Provincial de Turisme de València, que acredite, per la seua banda, la correcta execució i justificació de les actuacions en els termes establits en la clàusula sisena.  
c.2) Patronat Provincial de Turisme de València  
Les quantitats a satisfer pel Patronat Provincial de Turisme de València es lliuraran, a través de transferència bancària, en el compte assenyalat a l'efecte per l'Ajuntament de Sagunt, de la manera següent:  
  
- A la firma del present conveni i amb caràcter previ a la justificació, s'abonarà en concepte de pagament anticipat, el 15 % de l'import de la subvenció corresponent al Patronat Provincial de Turisme de València. En aquest cas, i sent beneficiària de la subvenció una administració pública de caràcter territorial, l'Ajuntament de Sagunt quedarà exonerat de la constitució de garantia, tot això de conformitat amb el que estableix l'article 33.2 de l'Ordenança General de Subvencions de la Diputació de València, publicada en el Butlletí Oficial de la Província, número 101, de 29 de maig de 2017 i l'article 171.5.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. En tot cas, serà requisit previ per a lliurar la bestreta de fons, que s'acredite el compliment de les obligacions tributàries, davant de la Seguretat Social i de la Diputació de València. El pagament de la resta de la subvenció es realitzarà després de la correcta justificació per l'Ajuntament de Sagunt davant del Patronat Provincial de Turisme de València de les actuacions executades.  
  
c.3) Ajuntament de Sagunt  
De conformitat amb el que disposa l'apartat A d'aquesta clàusula, l'Ajuntament de Sagunt contribueix amb un terç del total, i la seua aportació puja a la quantitat de setanta mil euros (70.000,00 ?), que s'aplica tant a despeses d'inversió com a corrents.  
Qualsevol excés de despeses per damunt dels 210.000,00 - serà assumit per l'Ajuntament de Sagunt.  
  
Sisena. Justificació de les actuacions  
A) Documentació  
De conformitat amb el que estableix l'article 30 de la Llei general de subvencions, la justificació de les actuacions executades amb càrrec al Pla es realitzarà segons s'assenyala en aquesta clàusula i constarà de la documentació següent:  
- Relació numerada de tots els documents que siguen aportats.  
- Memòria general, en què s'arreplegue el grau de compliment assolit en relació amb els objectius proposats del pla. La memòria inclourà un dossier de premsa i fotogràfic de les actuacions.  
- Factures originals, o còpies compulsades, totes de data de l'any 2017, corresponents a la realització del Pla d'actuacions annex al present conveni.  
Les factures hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació. A l'efecte hauran d'arreplegar:  
· el nom o raó social de l'empresa que factura i el NIF o CIF;  
  
· data d'emissió:  
· preu unitari i desglossament de cada un dels conceptes facturats;  
· l'Impost sobre el Valor afegit de forma diferenciada, quan escaiga;  
  
· base imposable;  
· tipus d'IVA aplicable;  
· import total; i  
· IRPF, quan escaiga.  
Les factures hauran d'estar correctament emeses i contindre tots els elements necessaris.  
En el cas d'execució d'obres s'adjuntarà còpia de les corresponents certificacions d'obra expedides i informades per tècnic competent.  
  
- Certificat del secretari de l'Ajuntament de Sagunt, amb el vistiplau de l'alcalde, acreditatiu dels aspectes següents:  
· Despesa total realitzada de l'activitat subvencionada.  
· Acreditació d'haver seguit, en la contractació de les obres o actuacions objecte de la subvenció, el procediment que corresponga dels previstos en la legislació de contractes del sector públic, i la resta de normativa aplicable en la matèria.  
· Finalització i recepció satisfactòria de les obres, serveis o subministraments, amb expressió del cost global, basant-se en informe tècnic o acta de recepció expedida per òrgan competent.  
- Declaració responsable de l'alcalde acreditativa de:  
· No haver rebut altres subvencions, ajudes o ingressos per a l'actuació objecte del present conveni, o, en cas d'haver-les rebut, descripció detallada de cada una, en què se'n detalle l'origen, l'objecte i l'import.  
  
· No estar incurs en cap de les prohibicions recollides en l'article 13 de la Llei general de subvencions i compromís de compliment de les obligacions que estableix l'article 14, així com no ser deutor de la Generalitat Valenciana per reintegrament de subvencions en els termes que estableix l'article 34.5 tots de la Llei 38/2003, de 17 de novembre, general de subvencions.  
· Acreditació del caràcter compensable o no de l'IVA suportat.  
· Acreditació de la recepció per part l'Ajuntament de Sagunt de tots els béns que, si és el cas, el Pla haguera posat a disposició del gestor del pla, amb el compromís de ser destinats a un ús o servei públic.  
  
- Certificat de l'interventor de l'Ajuntament de Sagunt de les factures reconegudes i efectivament pagades corresponents a les actuacions del pla, especificant per a cada factura almenys el detall següent: número; import; concepte; proveïdor; data d'aprovació per l'òrgan del Consorci; NIF; data de reconeixement de l'obligació; data de pagament amb especificació del compte corrent origen dels fons i qualsevol altre aspecte que s'estime rellevant.  
- Còpies compulsades de les actes de les sessions de la Comissió de Seguiment celebrades.  
- Qualsevol altra documentació addicional que poguera ser requerida per les administracions firmants segons la normativa aplicable.  
B) Documentació addicional específica  
- En la justificació que presente l'Ajuntament de Sagunt davant de l'Agència Valenciana del Turisme i, de conformitat amb el que preveu l'article 3 de lrdreO de 30 de maig de 1996, de la Conselleria d'Economia i Hisenda, en relació amb l'article 13.2 de la Llei general de subvencions, queda exonerat d'acreditar el compliment de les obligacions tributàries i amb la Seguretat Social.  
- En la justificació que presente l'Ajuntament de Sagunt davant del Patronat Provincial de Turisme de València, aquest haurà d'acreditar, de conformitat amb el que estableixen l'article 13.2 de la Llei general de subvencions, i l'article 22 del Reial decret 887/2006, de 21 de juliol, pel qual s'aprova el Reglament de la Llei general de subvencions,estar al corrent de les seues obligacions tributàries davant de l'Agència Tributària, la Tresoreria General de la Seguretat Social i la Diputació Provincial de València. En el cas que no estiguera al corrent de les obligacions davant de la Diputació de València, es requerirà la subscripció del corresponent conveni amb la Diputació amb el compromís de pagament en ferm.  
C) Termini i lloc de presentació de la documentació justificativa  
1. El termini límit de presentació de tota la documentació justificativa serà el 10 de desembre de 2017.  
2. La documentació justificativa haurà de presentar-se en els registres corresponents de cada una de les administracions firmants que subvencionen l'actuació o ser remesa per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
D) Naturalesa econòmica de les actuacions i justificació davant de les diferents administracions  
Les actuacions a executar per l'Ajuntament de Sagunt en el marc del Pla de dinamització i governança turística del Camp de Morvedre, podran tindre la naturalesa econòmica d'inversions reals o de despeses corrents, d'acord amb el quadre d'actuacions que com a annex s'adjunta al present conveni.  
D'acord amb el que estableix l'article 31.7 de la Llei general de subvencions, les despeses financeres podran formar part del cost subvencionable si estan directament relacionades amb l'activitat subvencionada i són indispensables per a l'adequada preparació o execució d'aquesta, i compleixen el límit assenyalat en aplicació del principi de prudència financera (Reial Decret llei 17/2014). De la mateixa manera, si és el cas, podran formar part del cost subvencionable les despeses de funcionament del pla, amb el límit màxim del 15 % de l'import total del cost de les actuacions a executar a través del present conveni, en els termes que assenyala el mencionat article 31 de la Llei General de Subvencions i els articles 83 i 72 del seu Reglament.  
Atesa la naturalesa econòmica dels crèdits destinats per l'Agència Valenciana del Turisme al finançament del present conveni, als efectes de justificació de la subvenció, l'Agència només admetrà, com a justificants, les despeses d'inversió realitzades per l'Ajuntament de Sagunt en les actuacions del Pla per un import d'almenys 70.000,00 euros.  
  
Per la seua banda, i atesa la naturalesa econòmica dels crèdits destinats pel Patronat Provincial de Turisme de València al finançament del present conveni, als efectes de justificació de la subvenció, el Patronat Provincial només admetrà com a justificants de les despeses corrents realitzades per l'Ajuntament de Sagunt en les actuacions del Pla per un import, com a mínim, igual a la seua aportació; és a dir, 70.000 euros.  
  
Tot el que estableix aquest punt ho és sense perjuí de l'execució íntegra i la justificació de les actuacions del Pla per import total de 210.000 euros i del fet que siguen presentats els expedients justificatius davant de cada una de les Administracions firmants, complets i reunint tota la documentació detallada en aquesta clàusula.  
Atés el caràcter d'actuació cofinançada a parts iguals del pla, amb caràcter previ al pagament material de la subvenció, el Patronat Provincial de Turisme de València i l'Agència Valenciana del Turisme emetran un certificat de l'import i conformitat dels justificants que cada una de les administracions esmentades haja acceptat com a comprovant de la subvenció, a l'efecte de garantir l'aportació proporcional al Pla de cada una.  
E) Comprovació material de les actuacions  
Els membres de la comissió de seguiment faran les oportunes comprovacions materials de les actuacions executades per l'Ajuntament de Sagunt a través del pla, en els termes que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Setena. Comissió de seguiment  
A) Composició.  
Es crea una comissió de seguiment, com a òrgan mixt de seguiment i control de les actuacions del Pla de dinamització i governança turística del Camp de Morvedre, integrada per:  
1. Dos representants designats per l'Agència Valenciana del Turisme.  
2. Dos representants designats pel Patronat Provincial de Turisme de València.  
3. Dos representants designats per l'Ajuntament de Sagunt, i serà l'alcalde el president de la Comissió, o, en la seua absència, l'alcalde o regidor d'algun dels municipis del Camp de Morvedre firmants del pla d'actuacions annexat al present conveni designat per a això.  
4. Un representant, si és el cas, de la Gerència del pla o tècnic de l'Ajuntament de Sagunt, que actuarà com a secretari de la comissió, amb veu però sense vot. La designació, el cessament o la substitució temporal del secretari en supòsits de vacant, absència o malaltia es realitzarà a proposta de la presidència, per majoria dels membres de les administracions firmants del conveni.  
Podran assistir tècnics especialistes quant als temes a debatre en la comissió, que participaran amb veu però sense vot.  
En la designació dels representants de la Generalitat es procurarà la presència equilibrada de dones i homes, en aplicació d'allò que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
  
B) Règim de funcionament  
1. Es podrà constituir, convocar, realitzar sessions, adoptar acords i remetre actes tant de forma presencial com a distància.  
2. En les sessions que es facen a distància, els membres de la comissió podran trobar-se en distints llocs sempre que s'assegure, per mitjans electrònics (es consideren també com a tals els telefònics i audiovisuals), la identitat dels membres o les persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre ells en temps real i la disponibilitat dels mitjans durant la sessió. Entre altres, es consideraran inclosos entre els mitjans electrònics vàlids, el correu electrònic, les audioconferències i les videoconferències.  
  
3. S'entendrà vàlidament constituïda la comissió, quan estiguen presents les persones que ocupen la presidència i la secretaria, o, si és el cas, les que els suplisquen i, almenys, una persona representant de cada una de les Administracions firmants. Quan estigueren reunides, de manera presencial o a distància, totes les persones membres de la comissió, o, si és el cas, les persones que els suplisquen, podran constituir-se vàlidament per a la celebració de sessions, deliberacions i adopció d'acords sense necessitat de convocatòria prèvia quan així ho decidisquen per majoria absoluta.  
4. Correspon al secretari vetlar per la legalitat formal i material de les actuacions de la comissió, certificar les actuacions i garantir que els procediments i les regles de constitució i adopció d'acords són respectades. Llevat que no resulte possible, les convocatòries seran remeses als membres de la comissió a través de mitjans electrònics, fent-hi constar l'ordre del dia juntament amb la documentació necessària per a la seua deliberació quan siga possible, les condicions en què es va celebrarà la sessió, el sistema de connexió i, si és el cas, els llocs en què estiguen disponibles els mitjans tècnics necessaris per a assistir i participar en la reunió.  
5. La comissió de seguiment es reunirà a iniciativa del president o a sol·licitud de qualsevol membre de les administracions firmants.  
6. Per a l'adopció d'acords en la comissió esmentada, l'Agència Valenciana del Turisme, el Patronat Provincial de Turisme de València i l'Ajuntament de Sagunt comptaran cada un d'ells amb un només vot i quant al règim de funcionament es regirà per les normes generals dels òrgans col·legiats segons la legislació vigent. Els acords seran adoptats per majoria simple de les parts, excepte la modificació, alteració o interrupció del pla d'actuacions que requerirà, en tot cas, el vot favorable de les tres administracions firmants. Quan s'assistisca a distància, els acords s'entendran adoptats en el lloc on estiga ubicada la presidència de la comissió.  
  
7. De cada sessió que es realitze, el secretari alçarà acta en què s'especificaran necessàriament les persones assistents, l'ordre del dia de la reunió, les circumstàncies del lloc i temps en què s'ha celebrat, els punts principals de les deliberacions, així com el contingut dels acords adoptats. Podran gravar-se les sessions, i, en aquest cas, el fitxer resultant de la gravació, juntament amb el certificat expedit pel secretari de l'autenticitat i integritat d'aquest, i tots aquells documents en suport electrònic que s'utilitzen com a documents de la sessió, podran acompanyar l'acta de les sessions, sense necessitat de fer-hi constar els punts principals de les deliberacions.  
L'acta de cada sessió podrà aprovar-se en la mateixa reunió o en la immediata següent. La persona titular de la secretaria elaborarà l'acta amb el vistiplau de la presidència i la remetrà, a través de mitjans electrònics, a les persones membres de la comissió, les quals podran manifestar, pels mateixos mitjans, la conformitat o inconvenients al text, a l'efecte de l'aprovació, considerant-se, en cas afirmatiu, aprovada en la mateixa reunió.  
Les còpies de les actes, els acords o els informes que emeta la comissió de seguiment en el desplegament i l'execució de les seues funcions es remetran als òrgans directius de les parts firmants del conveni, que, en el cas de l'Agència Valenciana del Turisme, serà la persona que ocupe la direcció General de Turisme.  
C) Competències  
La Comissió de Seguiment té les atribucions següents:  
1. Col·laborar amb l'Ajuntament de Sagunt, i coordinar i assessorar en la labor de posada en marxa, execució i desenvolupament del pla.  
2. Adoptar les mesures que considere necessàries per a la millor organització i funcionament del conveni, supervisant-ne l'execució, i adoptar les decisions i dictar les instruccions necessàries per a assegurar la correcta realització de les activitats objecte d'aquest.  
3. Verificar i donar conformitat al nomenament, i si és el cas, cessament de la gerència prèviament seleccionada i proposada per l'Ajuntament de Sagunt.  
4. Totes les qüestions que haja de tractar la Comissió de Seguiment, relacionades amb la gerència del pla, seran debatudes sense la seua presència i assumirà les funcions de secretaria qualsevol altra persona prèviament designada a proposta de la presidència de la comissió.  
5. Verificar i donar la conformitat a la labor de la gerència.  
6. Informar les parts dels retards i de les incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions en les anualitats derivades del retard.  
7. Donar la conformitat amb caràcter previ a totes les despeses que sorgisquen en l'execució del Pla d'Actuacions, per a la posterior aprovació per l'òrgan de l'Ajuntament de Sagunt que corresponga. En aquest sentit, la comissió de seguiment vetlarà, especialment, perquè la naturalesa econòmica de les despeses que s'aproven en la comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que disposa la clàusula cinquena d'aquest conveni.  
8. Aprovar el tancament de les actuacions abans de la remissió de l'expedient de justificació a l'Agència Valenciana del Turisme i el Patronat Provincial de Turisme de València  
9. Dur a terme actuacions de comprovació material de les actuacions.  
10. Solucionar, en primera instància, les controvèrsies d'interpretació i compliment que puguen plantejar-se respecte del conveni subscrit.  
  
11. La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Huitena. Resolució  
Les parts firmants podran resoldre i deixar sense efecte el present conveni en el supòsit d'incompliment de les obligacions establides en aquest, o per impossibilitat d'execució de les actuacions.  
Així mateix, seran causa de resolució:  
1. L'acord mutu de les parts, sempre que raons d'interés públic facen innecessària o inconvenient la continuïtat del conveni.  
  
2. La renúncia expressa de l'Ajuntament de Sagunt per causes sobrevingudes.  
En tot cas, i de conformitat amb el que estableix l'article 11.1.f del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, la comissió de seguiment decidirà com finalitzar aquelles actuacions que es troben en curs.  
  
  
Novena. Reintegrament  
Escaurà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei general de subvencions.  
  
Desena. Règim de penalitzacions  
L'Ajuntament de Sagunt donarà compte a l'Agència Valenciana del Turisme i al Patronat Provincial de Turisme de València, a través de la comissió de seguiment del pla, de les demores en l'execució de les obres, amb les conseqüències previstes en la Llei general de subvencions i el seu reglament de desplegament.  
En el cas que l'actuació o les obres objecte d'aquest conveni se sotmeten als procediments de contractació previstos en l'article 212 i següents del text refós de la Llei de contractes del sector públic, aprovat per Reial decret legislatiu 3/2011 de 14 de novembre, o disposició que el substituïsca, d'acord amb el que preveu l'anterior clàusula quarta i sisena, l'Ajuntament de Sagunt estarà obligat a establir en els seus plecs de condicions el règim de penalitzacions establit en la normativa en matèria de contractació del sector públic.  
  
  
Onzena. Vigència  
Aquest conveni entrarà en vigor en el moment de la seua firma, i tindrà efectes des de l'1 de gener de 2017 fins al 31 de desembre de 2017.  
  
Dotzena. Compatibilitat amb la normativa europea sobre ajudes públiques  
El present conveni és compatible amb el mercat interior, perquè les seues disposicions no afecten els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, no reunint els requisits acumulatius exigits en l'article esmentat, ja que el seu beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i en concret en l'exercici de l'acció de foment del turisme en el seu conjunt i de l'impuls de nous recursos turístics.  
En tractar-se d'un conveni no subjecte a l'article 107.1 del TFUE, i d'acord amb el que estableix el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant el present conveni no requereix notificació o comunicació a la Comissió Europea.  
  
Tretzena. Règim jurídic  
El present conveni és de caràcter administratiu i es troba exclòs de l'àmbit de la normativa en matèria de contractes del sector públic. S'hi regula la concessió d'una subvenció nominativa a favor de l'Ajuntament de Sagunt, sent el seu règim jurídic el derivat del que estableixen les següents disposicions normatives:  
- Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 7379, 13.10.2014).  
- Llei 38/2003, de 17 de novembre, general de subvencions (BOE 276, 18.11.2003).  
- Reial decret 887/2006, de 21 de juliol (BOE 176, 25.07.2006), pel qual s'aprova el reglament de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
- Llei 7/1985, de 2 d'abril, reguladora de les bases de règim local (BOE 80, 03.04.1985).  
- Llei 8/2010, de 23 de juny, de la Generalitat, de règim local de la Comunitat Valenciana (DOGV 6296, 24.06.2010).  
- Reial decret legislatiu 2/2004, de 5 de març pel qual s'aprova el text refós de la Llei reguladora de les hisendes locals (BOE 59, 09.03.2004).  
- Llei 40/2015, d'1 d'octubre, de règim jurídic del sector públic.  
  
- Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
- Resta de normativa aplicable a les entitats firmants.  
Catorzena. Jurisdicció aplicable  
Les qüestions litigioses que puguen sorgir respecte d'aquest conveni se sotmetran als òrgans de la jurisdicció contenciosa administrativa que siguen competents.  
  
En prova de conformitat amb tot el que s'ha dit adés, les parts compareixents, fent ús de les facultats conferides, signen el present document per triplicat exemplar al lloc i en la data indicats en l'encapçalament.  
  
El president de l'Agència Valenciana del Turisme: Francesc Colomer Sánchez.  
El president de la Diputació Provincial de València: Jorge Rodríguez Gramage.  
El secretari general de la Diputació Provincial de València: Vicente Boquera Matarredona.  
L'alcalde de l'Ajuntament de Sagunt: Josep Francesc Fernández Carrasco.  
  
  
QUADRE D'ACCIONS 2017  
  
PROJECTE GENERAL INVERSIÓ  
ESTUDI DE DEMANDA TURÍSTICA DEL CAMP DE MORVEDRE 17.900 -   
CREACIÓ DE LA FILM OFFICE DEL CAMP DE MORVEDRE 16.940 -   
REVALORITZACIÓ SÉQUIA MAJOR / RIU PALÀNCIA  
- Disseny i creació de la ruta i direcció del projecte 14.666 -   
MILLORA PLATGES SAGUNT   
- Disseny i creació ruta litoral (la Mar entre Marjals) 12.100 -   
- Col·locació de postes perpendiculars a la mar per evitar accessos (acordonament dunar) 35.102 -  
- Suports per a bicicletes 10.900 -  
- Passarel·les accessibles 12.144 -  
CREACIÓ DE PARKING PER   
A CARAVANES 34.000 -  
BIRDWATCHING MARJAL MOROS   
- Anàlisi del producte 6.050 -   
TURISME DE NATURA  
XARXA SENDERISTA I BTT DEL CAMP DE MORVEDRE  
- Selecció, descripció i definició de rutes 6.050 -   
MANUAL D'ACCESSIBILITAT 5.324 -   
GESTORIA DEL PROJECTE 21.780 -   
REDACCIÓ PLA D'ACCIÓ 9.680 -   
PLA DE MITJANS 11.191 -   
 973.981 - 92.146 -  
TOTAL 210.000 -  
  
  
Els ajuntaments firmants del present Pla es comprometen a:  
- Aprovar el present annex del pla de Dinamització i Governança Turística del Camp de Morvedre i totes les actuacions que comprén.  
- Reconéixer l'Ajuntament de Sagunt com a administració executora del present Pla, a qui correspon l'execució, el control i el seguiment de les actuacions d'aquest.  
- Comunicar a l'Agència Valenciana del Turisme, al Patronat Provincial de Turisme de València i a l'Ajuntament de Sagunt, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats en els termes que s'estableix en l'article 19.2 de la Llei general de subvencions.  
- Acceptar les decisions que adopte la comissió de seguiment del pla sobre la interpretació i el compliment del conveni de què forma part el present pla d'actuacions.  
- Mantindre durant un període de 5 anys els cartells en què s'indique que les obres es realitzen en col·laboració entre l'Agència Valenciana del Turisme, el Patronat Provincial de Turisme de València i l'Ajuntament de Sagunt, en el marc de desenvolupament del Pla de dinamització i governança turística del Camp de Morvedre.  
- Sotmetre's a les actuacions de comprovació que efectuen les administracions firmants del conveni.  
- Aportar qualsevol informació i documentació que siga requerida pels membres de la comissió de seguiment.  
- Destinar, en el cas d'actuacions d'inversió, els béns immobles, mobles, instal·lacions i actuacions executades a través del pla, als fins per als quals s'ha obtingut autorització destinant-los al fi esmentat durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables.  
L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i el bé quedarà destinat al pagament del reintegrament, amb les excepcions previstes en l'article de la Llei general de subvencions.  
  
I en prova de conformitat amb tot allò dit adés, les parts firmen el present pla d'actuacions del conveni de col·laboració, per quadruplicat exemplar al lloc i en la data indicats en l'inici.